עירית בת ים- אגף החינוך





בי"ס המקיף השש- שנתי "רמות"

**מאי 2017**

**בחינה מתכונת באזרחות מס' 2 קיץ תשע"ז**

**הוראות לנבחן**

א. משך הבחינה: שעתיים ורבע

ב. מבנה השאלון ומפתח ההערכה: בשאלון זה ארבעה פרקים

פרק ראשון - (1\*14) - 14 נקודות

פרק שני - (3\*9) + (1\*13) - 40 נקודות

פרק שלישי - (2\*12) - 24 נקודות

פרק רביעי - (2\*11) - 22 נקודות

 סה"כ 100 נקודות

ג. חומר עזר מותר בשימוש: אין.

ד. הוראות מיוחדות: קרא היטב את השאלות ואת ההוראות, הקפד לענות על שנשאלת.
 חלק את זמן המבחן כך שתספיק לענות על כל השאלות.

**בהצלחה רבה!!**

**השאלות:פרק ראשון** (14 נקודות)

**ענה על אחת מהשאלות 1-2.**

1 . משרד החינוך הודיע על דחיית ליל המדורות המסורתי המתקיים בכל שנה בל"ג בעומר, מכיוון שתאריך החג, י"ח באייר, חל השנה במוצאי שבת. בעקבות בקשה של הרבנות הראשית, הוחלט להעביר את חופשת החג ליום אחר. לדברי נציג משרד החינוך, מטרת השינוי היא למנוע חילול שבת – הן של החוגגים והן של כוחות האבטחה הנדרשים לשמור על הסדר באירועים השונים.

השינוי הרגיז הורים רבים. הם טוענים כנגד ההודעה המאורחת, וטענה זו מצטרפת לבעיית הפער בין מספר ימי החופשה של תלמידים לעומת הוריהם. ברשתות החברתיות החלה התארגנות של הורים רבים ומובילי המאבק הפיצו עצומה לצורך שינוי ההחלטה, אותה הם מתכוונים לשלוח לשר החינוך.

1. ציין והצג את **המאפיין של המרחב הציבורי המבטא את ישראל כמדינה יהודית** אשר בא לידי ביטוי בהחלטת משרד החינוך. הסבר כיצד מאפיין זה בא לידי ביטוי בקטע .
2. ציין והצג את **סוג מנגנון הפיקוח הביקורת** בא לידי ביטוי במעשה שעשו ההורים. הסבר כיצד סוג מנגנון זה בא לידי ביטוי בקטע..

2. מדי שנה מתקיים כנס רפואי לרבנים חרדים. כחלק מתפקידם, הרבנים מייעצים לפונים אליהם בתחומים הנוגעים גם להיבטים רפואיים, ולכן חשוב שהם ישתלמו במידע עדכני. בהתאם לדרישת המארגנים, הנכס מתקיים ללא נשים, כלומר- רק גברים מרצים בו וגברים בלבד רשאים להיות נוכחים כמשתתפים בקהל. ארגוני נשים מתנגדים לקיום הכנס במתכונת זו, וטוענים כי הוא פוגע בזכות יסודית שלהן.

פעילה באחד הארגונים אשר התראיינה בנושא טענה שיש לאסור את קיום הכנס. היא אמרה :"אינני מבינה כיצד בית חולים, שהוא מוסד ציבורי, מתעלם לגמרי מכללים מפורשים האוסרים על קיום אירועים מסוג זה- ולא ננקטו נגדו צעדים בנושא." הפעילה הוסיפה וטענה כי אילו היה מדובר בעבירה אחרת הרשויות לא היו מאפשרות את קיום האירוע.

* א. ציין והצג את **הזכות/ערך** שנפגעה כתוצאה מקיום הארוע, לטענת ארגוני הנשים. הסבר כיצד זכות/ערך זה נפגע לפי הקטע.
1. ציין והצג את **העיקרון הדמוקרטי** שבשמו מתנגדת הפעילה לקיום הכנס. הסבר כיצד עקרון זה בא לידי ביטוי בקטע.

**פרק שני** (40 נקודות)

**בפרק זה עליך לענות על ארבע שאלות**

**על שלוש מהשאלות 3-7 (לכל שאלה – 9 נקודות)**

**ועל שאלה אחת מהאשכול שלמדת (לכל שאלה – 13 נקודות)**

**ענה בהרחבה על שלוש מהשאלות 3-7:**

1. הצג את **סמל המדינה,** הסבר כיצד בא לידי ביטוי אופייה של מדינת ישראל כמדינה יהודית בסמל זה.
2. הצג 2 מחויבויות של מדינת ישראל כלפי יהודי התפוצות.
3. הצג את המושג **הצבעה לקריאה שלישית** במליאה.
4. הצג את **מעמד השפה הערבית** בישראל
5. הצג שני נושאים מתוך **החלטת 181** של האו"ם("החלטת החלוקה").

.**ענה על אחת מהשאלות 8-12.**

1. **אשכול א': העולם היהודי**

הצג את **הגורם לשסע הדתי : סוגיית גיוס בני ישיבות לצבא.**

הסבר כיצד המושג **"חובות האזרח"** בא לידי ביטוי במחלוקת זו**.**

1. **אשכול ב': תקשורת ופוליטיקה בישראל**

הצג את **תפקידי התקשורת במדינה דמוקרטית.**

הסבר כיצד אחד מתפקידים אלו מסייע לקדם **זכויות פוליטיות.**

1. **אשכול ג': בחירות ומפלגות**
2. **אשכול ד': אשכול רשויות מקומיות:**

הצג את המושג **"זכויות מיעוטים".**

הסבר כיצד **הרשויות המקומיות בישראל** יכולות לממש זכויות אלו.

1. **אשכול ה': מעורבות אזרחית ופיקוח על רשויות השלטון
הצג את המושג "קבוצת לחץ"/ "קבוצת אינטרס".**

הסבר כיצד קבוצות אלו עשויות לפגוע או לחזק את **עקרון שלטון העם.**

**פרק שלישי** (24 נקודות)

**קרא את הקטע בעיון, וענה על שתיים מהשאלות הקשורות אליו:**

החברה הישראלית מורכבת מכמה קבוצות: רוב ציוני, המאמין בערכים דמוקרטיים, ואשר רוצה להבטיח את ישראל, גם בעתיד, כמדינה יהודית ודמוקרטית. וכן בנוסף, קיים מיעוט ערבי-ישראלי גדול, אשר רובו מקבל את עובדת קיומה של ישראל, ואף את זכותה העקרונית להתקיים, רוצה להשתלב בה, אך מתקשה לקבל את אופייה היהודי של המדינה.

עוד מדובר גם במיעוט חרדי-אשכנזי, אשר משלים עם קיומה של המדינה, למרות שהתנגד להקמתה וראה במעשה זה חוצפה (כי לא חיכינו למשיח), ואשר אינו מתבייש לומר כי בעיניו, חוקי ההלכה והדת קודמים לחוקי המדינה, וכי הדמוקרטיה אינה חלק מעולמו.

האתגר הגדול של הרוב הציוני הוא לחיות עם שתי הקבוצות הללו, החולקות עליו.

תמונות החרדים שאינם עומדים בזמן הצפירה, לא ביום הזיכרון לחללי צה"ל, ושורפים את דגלי ישראל, מוציאות אותנו מדעתנו ומעצבנות אותנו, בדומה לתמונות ערבים-ישראלים, שלמדו במערכות החינוך הישראליות ואשר זוכים לחופש גדול הרבה יותר מאשר במדינות ערב, יוצאים להפגנות עם דגלי אש"ף.

אנחנו יכולים, כמובן, לחוקק. אפשר להגביל את הענישה ולכלוא את מי ששורף את דגל ישראל. אבל אנחנו יכולים גם לנשוך את השפתיים, להשאיר את הכעס בליבנו ולהשלים עם כך ששתי הקבוצות הישראליות הללו אינן מסכימות עם דעת הרוב במדינה.

אנחנו חייבים לאפשר למי ששונה מאיתנו להחזיק בהשקפת עולמו, ולא לנסות להכתיב לו את האני מאמין שלנו, גם אם אנחנו משוכנעים בצדקתנו. אנחנו צריכים לברך על כך שערבים ישראלים, הנאמנים לעצמם ולעמם, מוכנים לשרת בכנסת ובממשלה מטעם מפלגות שונות.

אנחנו צריכים להבין שההסכמה בחברה הישראלית צריכה להתבסס על תהליכים לקבלת החלטות. לא רק על הדעות השונות. ברגע שכולנו נסכים כיצד מתקבלות החלטות בכנסת, נסכים לציית לכל חוק שנחקק באופן תקין בכנסת, נוכל להתווכח על הדעות השונות. אסור לנו לכפות את הדעות שלנו, ועלינו להקשיב למי שחושב אחרת מאיתנו. האחראיות לקיומה של ישראל כמדינה יהודית ודמוקרטית, המכבדת את מיעוטיה, מוטלת על הרוב הציוני. (מעובד: יוסי ביילין 15.4.2016 ישראל היום).

1. הצג את **עקרון הסובלנות**.

הסבר כיצד הדובר מבקש לממש עקרון זה בחברה הישראלית, וכלפי מי הוא מבקש לממש זאת. הסבר את תשובתך מתוך הקטע.

1. הצג את המושג **עקרון הכרעת הרוב**.

הסבר מהי המחויבות של הרוב כלפי המיעוט לדעת כותב הקטע.

3.הצג את **עקרון ההסכמיות**.

הסבר כיצד עקרון זה בא לידי ביטוי בקטע.

**פרק רביעי** (22 נקודות)

**ענה על שתיים מהשאלות 16-20 (לכל שאלה 11 נקודות).**

16. בג"צ חייב רשות מקומית להתקין מעלית למען ילד נכה שלמד בבית ספר בתחום שיפוטה של הרשות המקומית. עד אותה עת לא יכול היה הנער הנכה להגיע ללימודים שהתקיימו במעבדות שהיו ממוקמות בקומה השנייה של בית הספר.

ציין והצג **איזה צו** הוציא בג"ץ, הסבר את תשובתך על פי הקטע.

17. לאחרונה התקבל בג"ץ המאפשר פתיחת מרכולים בשבת בתל אביב. החלטה זו עוררה סערה בקרב חברי כנסת חרדיים. אחד מחברי הכנסת החרדיים הביע את התמרמרותו על התערבות בג"ץ בנושא, וטען כי יפעל לביטול החלטה זו. עוזר חבר הכנסת הסביר לו שזה בלתי אפשרי.

- ציין והצג **את העקרואו את הכלל** שבא לידי ביטוי בדברי העוזר**,** הסבר את תשובתך מתוך הקטע.

18 . במשטרה יש מרכיבי קלסתרונים שתפקידם להרכיב תמונות של תווי הפנים של חשודים בביצוע פשע.

בשנים האחרונות,, בעקבות ההתקדמות הטכנולוגית, החליטו במשטרה לרכוש תוכנות מחשב מתקדמות כדי לתעד את פני החשודים וליצור קלסתרונים. עקב כך הצטמצם הצורך בשירותיהם של מרכיבי קלסתרונים. מרכיבי הקלסתרונים טוענים כי בנסיבות אלה הם אינם יכולים למלא במשטרה את התפקיד שהוכשרו לו.

ציין והצג את **הזכות**  של מרכיבי הקלסתרונים נפגעת לטענתם. הסבר כיצד זכות זו באה לידי ביטוי בקטע.

19 . יש מספר מחלוקות לגבי חוק השבות. יש הרואים בחוק השבות חוק מפלה ויש הטוענים כי זהו חוק מבחין, המתאים לאופייה של מדינת ישראל.

הבע את עמדתך בעניין זה. הצג שני נימוקים התומכים בעמדתך, ומתבססים על מושגים מתחום האזרחות.

 בכתיבתך הקפד על הרכיבים האלה:

**א.טענה** - הצגת עמדתך בעניין באופן ברור.

**ב. הנמקה** – הצגת שני נימוקים, שבעזרתם אתה מבסס את טענתך על מושגים וידע מלימודי האזרחות .

20. מרבית בתי הספר התיכוניים בישראל מציעים לתלמידיהם להשתתף במשלחות לפולין

בעקבות שואת העם היהודי- כאשר הנסיעה במימון התלמידים והוריהם.

יש הטוענים כי על משרד החינוך לסבסד את עלות המסע באופן ניכר ואילו אחרים מתנגדים

לכך.

הבע את עמדתך בעניין זה. הצג שני נימוקים התומכים בעמדתך, ומתבססים על מושגים מתחום האזרחות.

 בכתיבתך הקפד על הרכיבים האלה:

**א.טענה** - הצגת עמדתך בעניין באופן ברור.

**ב. הנמקה** – הצגת שני נימוקים, שבעזרתם אתה מבסס את טענתך על מושגים וידע מלימודי האזרחות .

בהצלחה רבה**!!!**